《和姚郎中题凝公院》
唐代·郑巢

后房寒竹连，白昼坐冥然。片衲何山至，空堂几夜禅。

叶侵经上字，冰结砚中泉。雪夕谁同话，悬灯古像前。

作者简介：郑巢，[唐]（约公元八六七年前后在世）字不祥，钱塘人。生卒年均不详，约唐懿宗咸通中前后在世。大中间，举进士。姚合为杭州刺史，巢献诗游其门馆。合颇奖重，凡登览燕集，巢常在侧。后不仕而终。巢著有诗一卷，《唐才子传》传于世。